FC Flora

FC Flora, suah dikelala enggau nama Flora Tallinn, tauka mina Flora, iya nya siti kelab main bol profesional Estonia ke bepalan ba Tallinn ke bepekit ba Meistriliiga, renggat ke pemadu atas main bol Estonia. Padang rumah kelab tu iya nya Stadium Lilleküla.

Ditumbuhka kena taun 1990, Flora nyadi kaban pemungkal Meistriliiga, lalu nyadi siti ari dua kelab ke enda kala ditikika ari renggat atas Estonia kenyau ari iya ditumbuhka dalam taun 1992, begulai enggau Narva Trans. Flora nyadi kelab main bol Estonia keterubah sereta semina kala bemain ba renggat gerup pekit kelab UEFA, udah nyapai pemujur tu ba musin Liga Aum Europa UEFA 2021–22. Flora udah menang mayuh agi trofi ari kelab bukai dalam main bol Estonia, enggau 36 gelar; nyengkaum rikut 16 gela Meistriliiga, lapan Trofi Estonia enggau rikut 12 Trofi Super Estonia.

Flora dikelala bemain eksklusif enggau pemain Estonia laban polisi pemindah kelab nya iya nya ngambi pemain ke peranak asal Estonia tauka ke megai peranak menua Estonia. Polisi nya bekaul enggau nasionalisme Estonia sereta enggau tuju keseluruhan kelab nya dikena ngemansangka main bol Estonia enggau budaya iya, ke mega nyadi pelasar Flora ditumbuhka dalam taun 1990.

Kereban sanding